recursal/SuperWikiNEXT-32B huggingface dataset:
Ο **Αθλητικός Σύλλογος Μέγας Αλέξανδρος Ορφανίου** είναι αθλητικό σωματείο που δραστηριοποιείται στο άθλημα του ποδοσφαίρου με έδρα το Ορφάνι στο νομό Καβάλας και επίσημο έτος ίδρυσης το 1974. Η ομάδα διεξάγει τους εντός έδρας αγώνες της στο Δημοτικό Γήπεδο Ορφανίου.

Ιστορία
-------

Ο «Αθλητικός Σύλλογος Μέγας Αλέξανδρος Ορφανίου» ιδρύθηκε το 1974 και ξεκίνησε την πορεία του από τις τοπικές κατηγορίες της Ένωσης Ποδοσφαιρικών Σωματείων Καβάλας (ΕΠΣΚ). Την περίοδο 1987–88 κέρδισε το κύπελλο της ΕΠΣΚ, πράγμα το οποίο της έδωσε το δικαίωμα συμμετοχής στο Κύπελλο Ελλάδας ερασιτεχνών, το οποίο και κατέκτησε, νικώντας με 1-0 τον Φοίβο Κρεμαστής Ρόδου στον τελικό που διεξήχθη στο γήπεδο Αιγάλεω, γεγονός το οποίο αποτέλεσε τη σημαντικότερη επιτυχία του συλλόγου.

Την περίοδο 1989–90 αγωνίστηκε για πρώτη φορά στην ιστορία του στο πρωτάθλημα της Δ΄ Εθνικής κατηγορίας. Εκεί παρέμεινε έως και την περίοδο 1994–95, όταν και υποβιβάστηκε στις τοπικές κατηγορίες της ΕΠΣ Καβάλας. Την αμέσως επόμενη περίοδο, 1995–96, επανήλθε στη Δ΄ Εθνική της περιόδου 1996–97, για να υποβιβαστεί και πάλι την ίδια περίοδο στο τοπικό πρωτάθλημα, ενώ την αμέσως επόμενη περίοδο, 1997-98, υποβιβάστηκε και από την Α΄ Κατηγορία της ΕΠΣΚ και τα επόμενα χρόνια αγωνίστηκε στις χαμηλότερες τοπικές κατηγορίες.

Το 2010 αποφασίστηκε η επανασύσταση της ομάδας με την ονομασία «**Αθλητικός Σύλλογος Νέος Μέγας Αλέξανδρος Ορφανίου**» και έλαβε μέρος στα πρωταθλήματα της ΕΠΣΚ Το 2019 αναδείχθηκε πρωταθλητής του 3ου ομίλου της Β΄ Κατηγορίας και επέστρεψε στην Α΄ Κατηγορία της ΕΠΣΚ μετά από 23 χρόνια, ενώ το 2020 αναδείχθηκε πρωταθλητής ΕΠΣΚ, κερδίζοντας την άνοδο στην Γ΄ Εθνική και την επιστροφή στις εθνικές κατηγορίες μετά από 23 χρόνια.

Η διαχρονική πορεία
-------------------

* 1989–90: Δ΄ Εθνική
* 1990–91: Δ΄ Εθνική
* 1991–92: Δ΄ Εθνική
* 1992–93: Δ΄ Εθνική
* 1993–94: Δ΄ Εθνική
* 1994–95: Δ΄ Εθνική
* 1996–97: Δ΄ Εθνική
* 2020-21: Γ΄ Εθνική
* 2021-22: Γ΄ Εθνική
* 2022-23: Γ΄ Εθνική

Επιτυχίες
---------

* **Κύπελλο Ερασιτεχνών**

Κυπελλούχος (1): 1987–88

Παραπομπές
----------

1. ↑  εφ. Αθλητική Ηχώ, 17/6/1988
2. ↑  Διακρίσεις epskavalas.gr
3. ↑  «Πολιτιστικοί Σύλλογοι και Φορείς Δημοτικής Ενότητας Ορφανού, σελ. 64 Επιχειρησιακό Πρόγραμμα Δήμου Παγγαίου, Αύγουστος 2011» (PDF). Αρχειοθετήθηκε από το πρωτότυπο (PDF) στις 17 Οκτωβρίου 2020. Ανακτήθηκε στις 15 Οκτωβρίου 2020.
4. ↑  Οι κληρώσεις των πρωταθλημάτων της Β΄ και Γ΄ κατηγορίας της Ε.Π.Σ. Καβάλας για την περίοδο 2012-13 Αρχειοθετήθηκε 2012-08-27 στο Wayback Machine. kavalagoal.gr
5. ↑  «Μέγας Αλέξανδρος Ορφανίου: Στην Α' ΕΠΣΚ μετά από 23 χρόνια! kavalapost.gr». Αρχειοθετήθηκε από το πρωτότυπο στις 17 Οκτωβρίου 2020. Ανακτήθηκε στις 15 Οκτωβρίου 2020.
6. ↑  Επιστροφή μετά από 23 χρόνια στις εθνικές κατηγορίες για το Ορφάνι με οδηγό τον Μπάμπη Χρυσοστομίδη thrakisports.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Σελίδα στο Facebook
Η **Σάντρα Κουμπίτσκα** (πολωνικά: Sandra Kubicka) (22 Ιανουαρίου 1995, Λοτζ) είναι Πολωνή φωτομοντέλο και σελέμπριτι.

Βιογραφία
---------

Το 2008, η Κουμπίτσκα μετακόμισε με την οικογένειά της στις ΗΠΑ και εγκαταστάθηκε στο Μαϊάμι. Το 2015, ήταν ένα από τα κύρια μοντέλα της Asos και δύο χρόνια αργότερα ήταν μοντέλο στην αμερικανική έκδοση του περιοδικού *Playboy*. Το περιοδικό *Maxim* την τοποθέτησε στον κατάλογο με τα 100 πιο σέξι ονόματα στην Αμερική. Αντιπροσωπεύεται στην πολωνική αγορά από το πρακτορείο Avant Models της Μαουγκοζάτα Λάιτνερ.

Το 2019 κατέλαβε την 3η θέση στην 10η έκδοση του ψυχαγωγικού προγράμματος του Polsat *Dancing with the Stars. Taniec z gwiazdami*. Το 2023, παρουσίασε το πρόγραμμα γνωριμιών της Telewizja Polska *Love Me or Leave Me* και το μουσικό πρόγραμμα *Rytmy Dwójki* («Ρυθμός για Δύο»).

### Προσωπική ζωή

  

Η Κουμπίτσκα πάσχει από σύνδρομο πολυκυστικών ωοθηκών. Σε ηλικία 19 ετών, υποβλήθηκε σε εγχείρηση μεγέθυνσης στήθους.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑  Ewa Wojciechowska (2021-11-13), *Sandra Kubicka o PCOS: „Nigdy nie sądziłam, że będę tak bardzo cieszyć się z... owulacji"*,
18. ↑  Kacper Myszkowski (2022-07-10), *Sandra Kubicka zrobiła operację powiększenia piersi*,
Η **Εκκλησία της Υπεραγίας Θεοτόκου Βασίλισσας της Πολωνίας** (πολωνικά: Parafia Najświętszej Maryi Panny Królowej Polski) είναι εκκλησία στο Δυτικό Ραντόγκοστς του Λοτζ, στην Πολωνία.

Ιστορία
-------

Η εκκλησία ιδρύθηκε από τον Επίσκοπο του Λοτζ, Γιούζεφ Ροζβαντόφσκι στις 15 Φεβρουαρίου 1983. Η εκκλησία χτίστηκε μεταξύ 1990 και 2000. Έχει παραδοσιακό σχέδιο σε σχήμα σταυρού και δημιουργός του έργου είναι ο Μιρόσουαφ Ρίμπακ. Καθαγιάστηκε στις 15 Οκτωβρίου 2000 από τον Αρχιεπίσκοπο Βουαντίσουαφ Ζιούουεκ.

Παραπομπές
----------

1. ↑   *Najświętszej Maryi Panny Królowej Polski w Łodzi*,
2. ↑   *Zmarł śp. ks. prał. Jan Szadkowski*, 2020-05-19,

Βιβλιογραφία
------------

* Αρχιεπισκοπή του Λοτζ. Informator 2009. Archidiocesan Wydawnictwo Łódzkie, Λοτζ 2009.

Εξωτερικοί σύνδεσμοι
--------------------

* Πληροφορίες για την ενορία στον ιστότοπο της Αρχιεπισκοπής
Η **FrieslandCampina** (ΦρίσλαντΚαμπίνα) είναι μια πολυεθνική γαλακτοκομική συνεταιριστική εταιρεία με έδρα την Ολλανδία. Δημιουργήθηκε στο τέλος του 2008 από την ένωση των ολλανδικών εταιρειών Koninklijke Friesland Foods N.V. και Campina BV. Οι κύριες μάρκες είναι οι Friesche Vlag, Chocomel, Fristi, Dutch lady, Appelsientje, Milner, Campina, Landliebe, Optiwell and Mona. Στην Ελλάδα είναι γνωστή με τη μάρκα ΝΟΥΝΟΥ.

Ιστορία
-------

Η Royal FrieslandCampina είναι οργανωμένη ως συνεταιρισμός εταιρειών, με τις ρίζες της να πηγαίνουν πίσω στο 1879. Μεγάλωσε μέσα από πολλές συνενώσεις και εξαγοράσεις.

Στα τέλη του 1997 τέσσερις Ολλανδικοί γαλακτοκομικοί συνεταιρισμοί συνενώθηκαν για να δημιουργήσουν την Friesland Coberco Dairy Food. Τον Ιούνιο του 2004 η Βασίλισσα Βεατρίκη της Ολλανδίας έδωσε στην FCDF τη βασιλική αναγνώριση. Η FCDF μετονομάστηκε σε Royal Friesland Foods.

Η Campina δημιουργήθηκε το 1989 με την ένωση δυο τέτοιων τοπικών συνεταιρισμών, την Melkunie Holland και την DMV Campina. Μετά από αυτή τη συνένωση η εταιρία ονομάστηκε Campina Melkunie μέχρι που έκοψε τη λέξη Melkunie το 2001.

Το 2004 η Campina και η Arla, ένας Δανέζικος γαλακτοκομικός συνεταιρισμός ανακοίνωσαν την πρόθεσή τους να συνενωθούν, ωστόσο αυτό το σχέδιο ακυρώθηκε τον Απρίλιο του 2005 για άγνωστους λόγους αν και ιδέες για άλλου είδους συνεργασίες λέγεται πως υπάρχουν ακόμη.

Στις 19 Δεκεμβρίου 2007 η Campina και η Friesland Foods ανακοίνωσαν πως σκεφτόντουσαν τη πιθανότητα να συνενωθούν. Η Ευρωπαϊκή Ένωση ενέκρινε τη συνένωση των δυο συνεταιρισμών με τον όρο να πουλούσαν ορισμένα τμήματα τυριού και γαλακτοκομικών ποτών.

Μάρκες
------

Στην Ελλάδα η εταιρία είναι γνωστή με τη μάρκα ΝΟΥΝΟΥ.

Μάρκες της εταιρίας με διαφημίσεις περί βελτιώσεως της υγείας:

* Campina Optimel (Ολλανδία)
* Campina Optiwell (Γερμανία)
* Campina Vifit (Γερμανία, Ολλανδία)
* Campina Fruttis (Ρωσία)
* Campina Betagen (Ταϊλάνδη) - συνεργασία joint venture με την **Thai Advanced Food**

Εξαγορές (Campina)
------------------

* Comelco NV (Βέλγιο), 1989
* Deltown Specialities (ΗΠΑ), 1989
* Menken consumptiemelk activiteiten (Ολλανδία), 1997
* Menken Dairy Food (Ολλανδία), 1997
* Menken Polderland (Ολλανδία), 1997
* Parmalat Thailand (Ταϊλάνδη), 2003
* Inovatech Argentina (Αργεντινή), 2005

**Στη Γερμανία, τώρα Campina GmbH & Co. KG**

* Südmilch AG, 1993
* Kutel, 1998
* Emzett, 1999
* Strothmann

Παραπομπές
----------

1. ↑
2. ↑
3. ↑   Προσπελάστηκε στις 9 Φεβρουαρίου 2009
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 17 Αυγούστου 2010. Ανακτήθηκε στις 15 Αυγούστου 2010.
5. ↑  CMFocus 07-39 30/08/2007
Η **Στραντζιανή Κομμούνα** ή **Κομμούνα της Στράντζας** ή **Δημοκρατία της Στράντζας** ήταν μια βραχύβια αναρχική κομμούνα στη Βουλγαρία, που ανακηρύχθηκε κατά τη διάρκεια της εξέγερσης του Ίλιντεν το 1903 από αντάρτες της Εσωτερικής Μακεδονικής Αδριανουπολίτικης Επαναστατικής Οργάνωσης στη Στράντζα, στο Βιλαέτι της Αδριανούπολης της Οθωμανικής Αυτοκρατορίας.

Ιστορία
-------

Το 1903 ο αναρχικός Μιχαήλ Γκερντζίκοφ έγινε διοικητής των ανταρτών στην ένοπλη πτέρυγα της Εσωτερικής Μακεδονικής Αδριανουπολίτικης Επαναστατικής Οργάνωσης στη Θράκη, το *Σώμα Θανάτου* που βοήθησε να οργανωθεί μια εξέγερση εναντίον των Οθωμανών στo Βιλαέτι της Αδριανούπολης. Στην εξέγερση του Ίλιντεν οι δυνάμεις του Γκερντζίκοφ, περίπου 2.000 άντρες, που αντιμετωπίζοντας μια τουρκική φρουρά 10.000 καλά οπλισμένων στρατιωτών, κατάφεραν να δημιουργήσουν μια απελευθερωμένη ζώνη στα βουνά της Στράντζας, με κέντρο το Βασιλικό.

Η οικονομία της Στραντζιανής Κομμούνας βασίστηκε σε αναρχικοκομμουνιστικές αρχές. Το μεγαλύτερο μέρος του εργατικού δυναμικού απαρτίζετο από γυναίκες, που εργάζονταν στα αγροκτήματα καθώς οι άνδρες γίνονταν αντάρτες. Η Οθωμανική Αυτοκρατορία εξεπλήχθη από την εξέγερση, λαμβάνοντας εξαιρετικά στρατιωτικά μέτρα για την καταστολή της. Οι Οθωμανοί κατάφεραν να καταστρέψουν τη Δημοκρατία της Στράντζας, διαπράττοντας βιαιότητες εναντίον των δυνάμεων των ανταρτών και του τοπικού πληθυσμού.

Δείτε επίσης
------------

* Δημοκρατία του Κρουσόβου

Παραπομπές
----------

1. ↑  «Долу султана, да живее Балканската федерация». *www.savanne.ch*. Αρχειοθετήθηκε από το πρωτότυπο στις 9 Μαρτίου 2012. Ανακτήθηκε στις 22 Ιανουαρίου 2019.

Πηγές
-----

* Η Κομμούνα της Στράντζας και ο Μιχαήλ Γκερντζίκοφ, του Yavor Tarinski, aftoleksi.gr
* Khadzhiev, Georgi (1992). «The Transfiguration Uprising and the 'Strandzha Commune': The First Libertarian Commune in Bulgaria». *Nat︠s︡ionalnoto osvobozhdenie i bezvlastnii︠a︡t federalizŭm* (στα Βουλγαρικά). Σόφια: Artizdat-5. σελίδες 99–148.
Η **Ντεπορτίβο Αλαβές** (ισπ.*Deportivo Alavés*) είναι ένας ποδοσφαιρικός σύλλογος που ιδρύθηκε το 1921 στην πόλη Βιτόρια της Ισπανίας. Αγωνίζεται στο Εστάδιο ντε Μεντιθορόθα χωρητικότητας 19.900 θεατών, το οποίο κατασκευάστηκε το 1924.

Ιστορία
-------

Η Ντεπορτίβο Αλαβές προβιβάστηκε για πρώτη φορά της ιστορίας της το 1929 στην Πριμέρα Ντιβιζιόν, αλλά υποβιβάστηκε 3 χρόνια αργότερα. Έχει επίσης κερδίσει την άνοδό της στην Α΄ κατηγορία το 1931, 1955, 1999 και 2005, ενώ το 1954 και το 1998 έχει κατακτήσει το πρωτάθλημα Β΄κατηγορίας της Ισπανίας. Η μεγαλύτερη στιγμή της ομάδας ήταν όταν έφτασε στον τελικό του κυπέλλου ΟΥΕΦΑ το 2001 που έχασε από τη Λίβερπουλ.

Διακρίσεις
----------

* Φιναλίστ του Κυπέλλου ΟΥΕΦΑ τη σεζόν 2000-2001.

Ντεπορτίβο Αλαβές Β΄
--------------------

Είναι η δεύτερη ομάδα της Ντεπορτίβο, η οποία αγωνίζεται στα ερασιτεχνικά πρωταθήματα της Ισπανίας. Αγωνίζεται στο *Instalaciones de Ibaia*, χωρητικότητας 2.500 θεατών.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα Αρχειοθετήθηκε 2011-02-08 στο Wayback Machine.
Ο **Κώστας Αγέρης** (πραγματικό όνομα: **Κωνσταντίνος Παπαγερίδης**) (Κοζάνη, 22 Ιανουαρίου 1989) είναι Έλληνας τραγουδιστής του λαϊκού τραγουδιού και της Ποντιακής παραδοσιακής μουσικής, λυράρης, συνθέτης, στιχουργός και ηχολήπτης.

Πληροφορίες
-----------

Έγινε γνωστός στο ευρύτερο κοινό από τον διαγωνισμό "The Voice of Greece" όπου είχε κατακτήσει την πρώτη θέση. 
Έχει συνεργαστεί με πολλά μεγάλα ονόματα, ενδεικτικά Βασίλης Καρράς, Αντώνης Ρέμος, Σταμάτης Κραουνάκης, Δημήτρης Μητροπάνος, Γιώργος Μαργαρίτης, Λευτέρης Πανταζής, Θέμης Αδαμαντίδης, Γιώργος Νταλάρας, Μελίνα Ασλανίδου κ.α.

Παραπομπές
----------

1. ↑  «Kostas Ageris Official Site | Βιογραφικό». Ανακτήθηκε στις 31 Ιανουαρίου 2024.
Ο **Ζακ Ντερέ** (γαλλικά: Jacques Deray) (19 Φεβρουαρίου 1929, Λυών - 10 Αυγούστου 2003, Μπυλόν Μπιλανκούρ Γαλλίας), ήταν Γάλλος σκηνοθέτης και σεναριογράφος του κινηματογράφου. Ο Ντερέ σκηνοθέτησε πολλές γνωστές αστυνομικές και θρίλερ ταινίες, όπως η Η Πισίνα (1969), το Μπορσαλίνο (1970), Η Ιστορία ενός Μπάτσου (1975) και Ο Περιθωριακός (1983). Ο Ζακ Ντερέ συνεργάστηκε με σπουδαίους ηθοποιούς μεταξύ αλλων, η Ρόμι Σνάιντερ, ο Αλέν Ντελόν και ο Ζαν Πολ Μπελμοντό.

Βιογραφία
---------

Γεννημένος στην Λυών της Γαλλίας από οικογένεια βιομηχάνων, πηγε στο Παρίσι στην ηλικία των 19 χρονών για να σπουδάσει δράμα με δασκάλο τον Ρενέ Σιμόν. Ξεκινήσε να παίζει ως ηθοποιός με μικρούς ρόλους στο θέατρο και στον κινηματογράφο. Από το 1952 ο Ντερέ θα εργαστεί ως βοηθός σκηνοθέτη σε πολλούς σκηνοθέτες, όπως ο Λουί Μαλ, Ζιλ Ντασσέν, Ζαν Μπογιέρ και Ζιλ Γκρέιντζερ. Η πρώτη ταινία του Ντερέ ήταν η δραματική "Ο Ζιγκολό" του 1960. Ο Ζακ Ντερέ ήταν γοητευμένος από τα Αμερικανικά φιλμ νουάρ και ξεκίνησε να εστιάζει σε αστυνομικές ιστορίες. Η φήμη του Ντερέ θα εδραιώθει με την ταινία "Η πισίνα" του 1969, με πρωταγωνιστές τους Αλέν Ντελόν και Ρόμι Σνάιντερ.

Η διεθνής αναγνώριση θα έρθει το 1970 με την ταινία "Μπορσαλίνο" και με πρωταγωνιστές τους Αλέν Ντελόν και Ζαν Πωλ Μπελμοντό. Η μετέπειτα πορεία του Ντερέ θα είναι με ταινίες δράσης, θρίλερ και περιπέτειες. Η τελευταία του ταινία θα είναι "The Teddy Bear" το 1994. Θα συνεχίζει να εργάζεται επαγγελματικά στην τηλεόραση εως το θάνατο του το 2003. Με την είδηση του θανάτου του ο Γάλλος Προέδρος Ζακ Σιράκ θα πει οτι η Γαλλία έχασε έναν από τους πιο ταλαντούχους σκηνοθέτες που πέρασαν ποτέ.

Φιλμογραφία
-----------

* 1969 :Η Πισίνα
* 1970 :Μπορσαλίνο
* 1974 :Μπορσαλίνο και Σία
* 1975 :Η Ιστορία ενός Μπάτσου
* 1977 :Η Συμμορία
* 1983 :Ο Περιθωριακός
* 1987 :Ο Κυρίαρχος

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
2. ↑  «Fichier des personnes décédées». *Fichier des personnes décédées*. Ανακτήθηκε στις 16  Ιουλίου 2023.
3. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 24  Ιουνίου 2015.
4. ↑  www.acmi.net.au/creators/79062.
5. ↑  «*le-marginal*» (στα Αγγλικά). en.unifrance.org. Ανακτήθηκε στις 6 Ιανουαρίου 2024.

Εξωτερικοί σύνδεσμοι
--------------------

* Ο Ζακ Ντερέ στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 167926775
* LCCN: nr2003003525
* ISNI: 0000 0001 2200 5839
* GND: 124923364
* SUDOC: 069304270
* BNF: cb13893190m (data)
* NKC: xx0146544
* BNE: XX1181709

 |

 |
**Ένοπλη επίθεση σε σχολείο** (αγγλικά: *school shooting*) ονομάζεται η επίθεση σε ένα εκπαιδευτικό ίδρυμα, όπως ένα δημοτικό σχολείο, ένα γυμνάσιο ή ένα πανεπιστήμιο, που περιλαμβάνει τη χρήση πυροβόλων όπλων. Τέτοιες επιθέσεις τείνουν να είναι πολύνεκρες.  Το φαινόμενο είναι πιο διαδεδομένο στις Ηνωμένες Πολιτείες, ωστόσο το φαινόμενο έχει λάβει παγκόσμιες διαστάσεις.

Σύμφωνα με μελέτες, οι παράγοντες και τα κίνητρα πίσω από τις επιθέσεις περιλαμβάνουν τοξικό ή "ανύπαρκτο" οικογενειακό περιβάλλον, εύκολη πρόσβαση σε πυροβόλα όπλα και ψυχολογικά προβλήματα των δραστών. Μεταξύ πολλών άλλων αιτιών, την πρωτοκαθεδρία κατέχει ο εκφοβισμός που έχει δεχθεί ο δράστης με 75%, ακολουθεί η εκδίκηση με 61%.

Δείτε επίσης
------------

* Ένοπλη Επίθεση στη Σχολή Μαθητείας Αγίου Ιωάννου Ρέντη

Παραπομπές
----------

1. ↑  Vossekuil, Bryan (2004). *The Final Report and Findings of the Safe School Initiative* (PDF). Washington, DC: United States Secret Service. σελ. 4.
2. ↑  «Mass Shootings Are Contagious». *Live Science*.. Ανακτήθηκε στις 2018-03-05.
3. ↑  Foxman, Simone; King, Ritchie (2012-12-14). «How school killings in the US stack up against 36 other countries put together». *Quartz*. Atlantic Media.. Ανακτήθηκε στις 2018-05-19.
4. ↑  Wolfe-Wylie, William (2012-12-14). «Interactive: School shootings around the world since 1996». Postmedia Network. Αρχειοθετήθηκε από το πρωτότυπο στις 2015-04-15.. Ανακτήθηκε στις 2018-05-19.
5. ↑  , United States Federal Bureau of Investigation (Ιανουάριος 1969). *School Shooter: A Quick Reference Guide*. United States. Federal Bureau of Investigation National Center for the Analysis of Violent Crimes (U.S.).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh99005561

 |

 |
Το καό του Τογιοτόμι Χιντεγιόσι
Το καό του Κινέζου Αυτοκράτορα Χουιζόνγκ της δυναστείας των Σονγκ
Το **Καό** (ιαπωνικά: 花押‎‎ [Kaō], κιν.:花押 [huāyā], κορ.:화압 ή 花押 [Hwaap]) αποτελεί τυποποιημένο σύμβολο που χρησιμοποιούνταν στην ανατολική Ασία στη θέση της υπογραφής.

Το καό πρωτοεμφανίστηκε στην Κίνα, κατά τα χρόνια της Δυναστείας των Τανγκ (618–907). Στην Ιαπωνία χρησιμοποιούνταν από την περίοδο Χεϊάν (794-1185). Η χρήση του στη χώρα του ανατέλλοντος ηλίου μειώθηκε μετά τα τέλη του 19ου αιώνα, αλλά πολλοί σύγχρονοι πολιτικοί και άλλα διάσημα πρόσωπα συνεχίζουν να το χρησιμοποιούν.

Η ανάγνωση ενός και μόνο καό συχνά απαιτεί ειδικές γνώσεις και έτσι έχουν γραφτεί πολλά βιβλία πάνω σ' αυτό το θέμα.

Δείτε επίσης
------------

* Τουρά

Παραπομπές
----------

1. ↑   望月 鶴川 (Kakusen Mochizuki), 『花押のせかい』 (*The World of Kaō*), 朝陽会 (Chōyōkai), 2005, ISBN 9784903059037
2. ↑  佐藤 進一 (Satō Shin'ichi), 『花押を読む』 (*Reading Kaō*), 平凡社 (Heibonsha), 2000, ISBN 9784582763676
Το είδος *Althenia australis*
Η **αλθενία** (επιστημονική-λατινική ονομασία *Althenia*) είναι γένος μονοκοτυλήδονων υδρόβιων φυτών, που ανήκουν στην οικογένεια ποταμογειτονοειδή (*Potamogetonaceae*). Επί μακρόν το γένος αυτό περιελάμβανε μόνο δύο είδη της μεσογειακής Ευρώπης και της Νότιας Αφρικής, αλλά το 2016 αναθεωρήθηκε ώστε να συμπεριλαμβάνει το έως τότε ξεχωριστό γένος της Αυστραλασίας **λεπίλαινα** (*Lepilaena*).

Περιγραφή
---------

Οι υδρόβιες αυτές πόες έχουν φύλλα παρόμοια με χονδρές τρίχες, που εκφύονται σε ομάδες στους κόμβους του βλαστού. Τα άνθη είναι δίκλινα, δηλαδή υπάρχουν ξεχωριστά αρσενικά και θηλυκά άνθη. Τα αρσενικά έχουν έναν στήμονα και περιάνθιο αποτελούμενο από τρία πολύ μικρά «λέπια». Τα θηλυκά έχουν περιάνθιο αποτελούμενο από ένα έως τρία μέρη. Ο ύπερος είναι τριμερής, με ένα μόνο ωάριο σε κάθε ωοθήκη. Οι στύλοι είναι νηματοειδείς και τα στίγματα μεγάλα και κεκλιμένοι. Οι σπόροι είναι μακρόστενοι και συμπιεσμένοι.

Είδη
----

Μαζί με τα είδη του πρώην γένους *Lepilaena*, σήμερα αναγνωρίζονται γενικώς τα εξής οκτώ είδη αλθενίας:

* *Althenia australis* («αλθενία η νοτία»)
* *Althenia bilocularis*
* *Althenia cylindrocarpa* («αλθενία η κυλινδρόκαρπος»)
* *Althenia filiformis* («αλθενία η νηματόμορφος»)
* *Althenia marina* («αλθενία η θαλασσία»)
* *Althenia orientalis*
* *Althenia patentifolia*
* *Althenia preissii*

Παραπομπές
----------

1. ↑  *Hooker's J. Bot. Kew Gard. Misc.*, τόμ. 7, σσ. 57, έτος 1855 IPNI
2. ↑  «United States Department of Agriculture database». Αρχειοθετήθηκε από το πρωτότυπο στις 5 Ιουνίου 2011. Ανακτήθηκε στις 8 Απριλίου 2008.
3. ↑  Ito, Y. Nr. Tanaka, P. García-Murillo, A.M. Muasya: «A new delimitation of the Afro-Eurasian plant genus *Althenia* to include its Australasian relative, *Lepilaena* (Potamogetonaceae) – evidence from DNA and morphological data», *Molecular Phylogenetics and Evolution*, τόμ. **98**, σσ. 261-270
4. 1 2 3  Phillips, Edwin Percy (1951). *The genera of South African flowering plants*. Νότια Αφρική: Government Printer.

Εξωτερικοί σύνδεσμοι
--------------------

* Χλωρίδα της Δυτικής Αυστραλίας (ως *Lepilaena*)
Οι **Λεμόβιοι** ήταν αρχαία γερμανική φυλή που αναφέρεται από τον Τάκιτο, τον πρώτο αιώνα μ.Χ.  Ο συγγραφέας σημειώνει πως έζησαν δίπλα στους Ρούγιους και τους Γότθους στη βορειοανατολική Γερμανία, και πως κουβαλούσαν στρογγυλές ασπίδες και κοντά σπαθιά. 
Οι Λεμόβιοι ενδέχεται να ήταν οι ίδιοι με τους Γκλόμμας, που ήταν γείτονες των Ρούγιων στη βόρεια Πολωνία, στη Βαλτική θάλασσα, πριν τις μεγάλες μεταναστεύσεις.  Τόσο η ονομασία Λεμόβιοι όσο και το Γκλόμμας σημαίνουν «το γάβγισμα».  
Οι γερμανικοί θρύλοι αναφέρουν μια μάχη στο νησί Χίντενζεε μεταξύ του βασιλιά Χέτελ των Γκλόμμας και του Χάγκεν των Ρουγίων, με αφορμή την απαγωγή της κόρης του Χάγκεν, της Χίλντε, από τον Χέτελ.  Παρά τις πληροφορίες αυτές, υπάρχουν άλλες πηγές που δεν επιβεβαιώνουν τη συνύπαρξη ή την ταύτηση των Λεμόβιων με τους Γκλόμμας. 
  
Οι Λεμόβιοι έχουν, επίσης, ταυτιστεί με τους Τουρκίλινγκους του ιστορικού Ιορδάνη αλλά και με τους Ρουτίκλειους και τους Λευονούς του Πτολεμαίου.

Παραπομπές
----------

1. 1 2  The Works of Tacitus: The Oxford Translation, Revised, With Notes, BiblioBazaar, LLC, 2008, p.836, ISBN 0559473354
2. 1 2  J. B. Rives on Tacitus, Germania, Oxford University Press, 1999, p.311, ISBN 0198150504
3. 1 2 3  Johannes Hoops, Herbert Jankuhn, Heinrich Beck, Rosemarie Muller, Dieter Geuenich, Heiko Steuer, Reallexikon der germanischen Altertumskunde, 2nd edition, Walter de Gruyter, 2001, pp.158,159, ISBN 3110169509
4. 1 2 3  Johannes Hoops et al, *Reallexikon der germanischen Altertumskunde*, Walter de Gruyter, pp.258-259, ISBN 3110169509
Αιολικό πάρκο κοντά στο Σένι
Η **αιολική ενέργεια στην Κροατία** αναπτύσσεται από τότε που το πρώτο αιολικό πάρκο εγκαταστάθηκε στη χώρα το 2004. Το Δεκέμβριο του 2010 η αθροιστική αιολική ενέργεια ανήλθε στα 69,8 MW.

Το πρώτο αιολικό πάρκο εγκαταστάθηκε στο νησί Παγκ το 2004. Το 2006 μια άλλη φάρμα άνοιξε κοντά στο Σίμπενικ. Την 1η Ιουλίου 2007, η κυβέρνηση της Κροατίας θέσπισε πέντε κανονισμούς για τα κίνητρα για την παραγωγή ηλεκτρικής ενέργειας από ανανεώσιμες πηγές, συμπεριλαμβανομένων των τιμολογίων τροφοδοσίας.

Ο μεγαλύτερος τοπικός κατασκευαστής αιολικής ενέργειας είναι η Adria Wind Power.

Επί του παρόντος, στην Κροατία υπάρχουν συνολικά 204 ανεμογεννήτριες που παράγουν συνολικά 207.1 MW ηλεκτρικής ενέργειας, αλλά με νέες ανεμογεννήτριες που έρχονται συνεχώς, αναμένεται ότι μέχρι τις αρχές του 2014 η συνολική εγκατεστημένη ισχύς θα φθάσει τα 320 MW. με επιπλέον 960 ανεμογεννήτριες υπό κατασκευή στην Κροατία ή σχεδόν έτοιμες να ενταχθούν στο εθνικό ενεργειακό δίκτυο. Η Κροατία θα μπορούσε να παράγει πάνω από 1 GW ηλεκτρικής ενέργειας από άνεμο μόνο μέχρι το τέλος του 2015. Στις αρχές του 2013 η Κροατία παρήγαγε περίπου το 15,8% της ηλεκτρικής ενέργειάς της από ανανεώσιμες πηγές ενέργειας. Η κυβέρνηση ελπίζει ότι η Κροατία θα μπορούσε να παράγει περίπου το 20% της ενέργειάς της από ανανεώσιμες πηγές ενέργειας από αιολική και ηλιακή ενέργεια μέχρι το 2020 και έχει υιοθετήσει νέα στρατηγική για την επίτευξη αυτού του στόχου.  Μέχρι το τέλος του 2014, η ανανεώσιμη ενέργεια στην Κροατία αναμένεται να παράγει περίπου 527 MW από την ηλιακή και αιολική ενέργεια ή περίπου το 20% της συνολικής κατανάλωσης ενέργειας από ανανεώσιμες πηγές ενέργειας, επιτυγχάνοντας το στόχο της ΕΕ για τις ανανεώσιμες πηγές ενέργειας για το 2020. Σήμερα ο ρυθμός ανάπτυξης και οι προγραμματισμένες επενδύσεις στην επόμενη περίοδο 5-7 ετών, θα έχει ως αποτέλεσμα η ενέργεια που παράγεται από την αιολική και την ηλιακή ενέργεια να φτάσει εύκολα το 40% της συνολικής κατανάλωσης ενέργειας στην Κροατία με το 50% να είναι πολύ πιθανό, επιτυγχάνοντας στόχους που ορίστηκαν τη Γερμανία, τη Σουηδία, τη Δανία, τη Φινλανδία και την Αυστρία.

Δείτε επίσης
------------

* Ανανεώσιμες πηγές ενέργειας στην Ευρωπαϊκή Ένωση
* Ανάπτυξη ανανεώσιμων πηγών ενέργειας
* Ενέργεια ανά χώρα
* Ανανεώσιμες πηγές ενέργειας ανά χώρα

Παραπομπές
----------

1. 1 2  «Supply: Energy Sources». Αρχειοθετήθηκε από το πρωτότυπο στις 23 Μαρτίου 2019. Ανακτήθηκε στις 19 Απριλίου 2018.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Σεπτεμβρίου 2010. Ανακτήθηκε στις 19 Απριλίου 2018.
3. ↑  Profitability of incentive purchase prices for wind farm projects in Croatia
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Δεκεμβρίου 2013. Ανακτήθηκε στις 19 Απριλίου 2018.
Το **When you Believe** είναι το θεματικό τραγούδι της πρώτης κλασσικής ταινίας της DreamWorks *Ο Πρίγκιπας της Αιγύπτου*. Τη μουσική και τους στίχους συνέθεσε ο Στεφάν Σκουάρτζ.

Πρωτότυπη Ερμηνεία
------------------

Στη φιλμογραφική απόδοση, αφού ο Φαραώ Ραμσής Β΄ έδωσε την άδεια στους Εβραίους σκλάβους να φύγουν από την Αίγυπτο, η Σάλι Ντρόσκι ως Μαριάμ και η Μισέλ Φάιφερ ως Σεπφώρα τραγουδούν το πρώτο μέρος του "When you Believe" καθώς οι Εβραίοι φεύγουν από την Αίγυπτο με οδηγό τον Μωυσή, ακολουθούμενοι κι από Αιγύπτιους. Στο δεύτερο μέρος, μια χορωδία παιδιών τραγουδά στα Εβραϊκά Ύμνους Δοξολογίας προς τον Θεό και σταδιακά ενώνονται με τις φωνές των ενηλίκων και των Σάλι Ντρόσκι και Μισέλ Φάιφερ καθώς φτάνουν προς την Ερυθρά Θάλασσα.
Στην ποπ έκδοση το τραγούδι ερμηνεύτηκε από τις Γουίτνεϊ Χιούστον και Μαράια Κάρεϊ.

Ελληνική Ερμηνεία
-----------------

Στην ελληνική απόδοση της ταινίας το τραγούδι ερμηνεύτηκε από τις Χριστίνα Αργύρη ως Μαριάμ και Έλλη Κοκκίνου ως Σεπφώρα μαζί με τη χορωδία, με τίτλο "Την Πίστη Αν Βρεις". Οι Εβραϊκοί Ύμνοι διατηρήθηκαν, όπως και σε όλες τις μεταγλωτίσεις της ταινίας.

Βραβεύσεις
----------

Το "When you Believe", κέρδισε το Όσκαρ Καλύτερου Τραγουδιού στα Academy Awards 1999.

Παραπομπές
----------

1. ↑  Solomon, Charles (1998). *The Prince of Egypt: A New Vision in Animation*. New York: Harry N. Abrams. σελ. 161. ISBN 0-8109-4369-7.
2. ↑  «Academy Awards, USA: 1998». Academy of Motion Picture Arts and Sciences. Αρχειοθετήθηκε από το πρωτότυπο στις 1 Φεβρουαρίου 2014. Ανακτήθηκε στις 27 Φεβρουαρίου 2009.

Εξωτερικοί σύνδεσμοι
--------------------

* "When You Believe" στο επίσημο κανάλι της Γουίτνεϊ Χιούστον στο Youtube
* When You Believe at Discogs
* When You Believe (Leon Jackson) at Discogs
Ακρωτήριο Κάβο Γκρέκο
Το ακρωτήριο Γκρέκο και γύρω περιοχές
Το **Κάβο Γκρέκο** είναι ακρωτήριο αλλά και μικρή χερσόνησος στα νοτιοανατολικά της Κύπρου, στην Επαρχία Αμμόχωστου, ανάμεσα στη Αγία Νάπα και το Παραλίμνι. Η περιοχή είναι χαρακτηρισμένη εθνικό δασικό πάρκο, ενταγμένο στο πρόγραμμα Φύση 2000 (*Natura 2000*), και καλύπτει έκταση 384,9 εκταρίων.

Στη θαλάσσια περιοχή του κάβο Γκρέκο υπάρχουν υποθαλάσσιες χαράδρες και σπήλαια και είναι δημοφιλές για κατάδυση. Αποτελεί σημαντικό σταθμό για μεταναστευτικά πουλιά και εκεί ζουν 71 είδη πανίδας, ενώ η χλωρίδα αποτελείται κυρίως από θάμνους. Τη μεγαλύτερη έκταση καλύπτει η Ακακία του είδους *Ακακία η κυανόφυλλη* (Acacia saligna= A. cyanophylla), η οποία όμως δεν αποτελεί ενδημικό είδος της Κύπρου και γίνονται έντονες προσπάθειες απομάκρυνσής της.

Στη θαλάσσια περιοχή του κάβο Γκρέκο έχουν βρεθεί από δύτες πολλά ναυάγια. Το 2007 βρέθηκε και ερευνήθηκε αρχαίο ναυάγιο του 2ου αιώνα μ.Χ. Στο ακρωτήριο λειτουργεί φάρος κατασκευασμένος από τους Βρετανούς, ο δεύτερος που κατασκευάστηκε στην Κύπρο μετά από αυτόν του κάστρου της Πάφου.

Παραπομπές
----------

1. 1 2  Πρόγραμμα Φύση 2000  Αρχειοθετήθηκε 2009-12-29 στο Wayback Machine.
2. ↑  ΠΟΛΙΤΗΣ online [*νεκρός σύνδεσμος*]
3. ↑  ΠΟΛΙΤΗΣ online
4. ↑  Οι έρευνες για το ναυάγιο του Κάβο Γκρέκο
5. ↑  Ταξιδεύοντας με το φως των φάρων της Κύπρου
6. ↑  Αρχή Λιμένων Κύπρου  Αρχειοθετήθηκε 2008-03-27 στο Wayback Machine.
Η **λυκοτευθίς** (*Lycoteuthis*) είναι γένος καλαμαριού με δύο παρόμοια μεταξύ τους είδη: το *Lycoteuthis springeri* και το *Lycoteuthis lorigera*. Είναι μικρά ζώα, που φθάνουν σε μήκος τα 8 εκατοστόμετρα. Ζουν στα βάθη των θαλασσών, έως και 3.000 μέτρα κάτω από την επιφάνεια.

Η λυκοτευθίς ξεχωρίζει κυρίως από τα φωτοφόρα όργανα που διαθέτει και του έδωσαν την κοινή ονομασία «Wunderlampen» στη γερμανική γλώσσα, δηλαδή «λάμπες θαύματος» και το αντίστοιχο επιστημονικό συνώνυμο *Thaumatolampas* (θαυματολαμπάς, θαυματολαμπάδα). Τα όργανα αυτά βρίσκονται σε διάφορα μέρη του σώματος του ζώου, π.χ. τα αρσενικά τα φέρουν στον μανδύα και στην κεφαλή τους. Το φως που παράγουν εκλύεται από βιοφωταύγεια και χρησιμεύει ως καμουφλάζ καθώς σε κατάλληλες συνθήκες είναι σαν να καθιστούν το σώμα διαφανές, ενώ συνήθως πιο ορατές δομές, όπως τα μάτια, χάνουν την απότομη αντίθεση του περίγράμματός τους.

Παραπομπές
----------

Εξωτερικοί σύνδεσμοι
--------------------

* Η *Lycoteuthis* Αρχειοθετήθηκε 2022-08-25 στο Wayback Machine. στο πρόγραμμα «Tree of Life»
Ο μνημονικός κανόνας του Sarrus, που προσθέτει το γινόμενο των στοιχείων των πράσινων διαγωνίων και αφαιρεί το γινόμενο των στοιχείων των κόκκινων αντιδιαγωνίων.
Στην γραμμική άλγεβρα, ο **κανόνας του Sarrus** είναι ένας μνημονικός κανόνας για τον υπολογισμό της ορίζουσας ενός πίνακα {\displaystyle 3\times 3}. Ο κανόνας είναι ως εξής: προσθέτουμε τις δύο πρώτες στήλες στο τέλος του πίνακα, προσθέτουμε το γινόμενο των τριών πρώτων διαγωνίων και αφαιρούμε το γινόμενο των τριών πρώτων αντιδιαγωνίων. Αυτό μας δίνει τον εξής τύπο:

{\displaystyle {\begin{aligned}\mathrm {det} (A)&={\color {green}A\_{11}\cdot A\_{22}\cdot A\_{33}+A\_{12}\cdot A\_{23}\cdot A\_{31}+A\_{13}\cdot A\_{21}\cdot A\_{32}}\\&\qquad {-\color {red}A\_{31}\cdot A\_{22}\cdot A\_{13}-A\_{32}\cdot A\_{23}\cdot A\_{11}-A\_{33}\cdot A\_{21}\cdot A\_{12}},\end{aligned}}}
που συμφωνεί με τον τύπο του Leibniz και τον τύπο του Laplace.

Ορισμός
-------

Ο κανόνας έχει τα εξής τρία βήματα για έναν πίνακα {\displaystyle A} διαστάσεων {\displaystyle 3\times 3}:

1. Προσθέτουμε τις δύο πρώτες στήλες του πίνακα, στο τέλος του πίνακα (και λαμβάνουμε έναν πίνακα μεγέθους {\displaystyle 5\times 3}).
2. Υπολογίζουμε τα τρία γινόμενα των διαγωνίων του καινούργιου πίνακα και τα προσθέτουμε.
3. Υπολογίζουμε τα τρία γινόμενα των αντιδιαγωνίων του καινούργιου πίνακα και τα αφαιρούμε από το προηγούμενο άθροισμα.

Το αποτέλεσμα είναι ίσο με την ορίζουσα του πίνακα. 

Βήμα 1οΒήμα 2οΒήμα 3ο

Παραδείγματα
------------

### Παράδειγμα 1ο

Θα υπολογίσουμε την ορίζουσα του πίνακα

{\displaystyle A={\begin{bmatrix}5&2&4\\3&0&1\\1&2&6\end{bmatrix}}.}
Εφαρμόζοντας τον κανόνα του Sarrus

έχουμε ότι η ορίζουσα δίνεται από τον τύπο

{\displaystyle {\begin{aligned}\mathrm {det} (A)&={\color {green}5\cdot 0\cdot 6+2\cdot 1\cdot 1+4\cdot 3\cdot 2}\\&\qquad {-\color {red}1\cdot 0\cdot 4-2\cdot 1\cdot 5-6\cdot 3\cdot 2}=-20.\end{aligned}}}
### Παράδειγμα 2ο

Θα υπολογίσουμε την ορίζουσα του πίνακα

{\displaystyle A={\begin{bmatrix}1&2&3\\4&5&6\\7&8&9\end{bmatrix}}.}
Εφαρμόζοντας τον κανόνα του Sarrus

έχουμε ότι η ορίζουσα δίνεται από τον τύπο

{\displaystyle {\begin{aligned}\mathrm {det} (A)&={\color {green}1\cdot 5\cdot 9+2\cdot 6\cdot 7+3\cdot 4\cdot 8}\\&\qquad {-\color {red}7\cdot 5\cdot 3-8\cdot 6\cdot 1-9\cdot 4\cdot 2}=0.\end{aligned}}}

Για πίνακα 2 x 2
----------------

Ένας παρόμοιος μνημονικός κανόνας ισχύει για πίνακες {\displaystyle 2\times 2}. Η ορίζουσα δίνεται από τον τύπο

{\displaystyle \mathrm {det} (A)={\color {green}A\_{11}\cdot A\_{22}}-{\color {red}A\_{12}\cdot A\_{21}}.}

Δείτε επίσης
------------

* Ορίζουσα
* Τύπος του Leibniz
* Τύπος του Laplace

Παραπομπές
----------

1. ↑  Γιαννούλας, Άγγελος. «Στοιχεία Γραμμικής Άλγεβρας: Ορίζουσες» (PDF). ΑΣΠΑΙΤΕ. Ανακτήθηκε στις 23 Ιουνίου 2023.
2. ↑  Τζανης, Ανδρέας. «Ορίζουσες» (PDF). Πανεπιστήμιο Αθηνών. Ανακτήθηκε στις 23 Ιουνίου 2023.
3. ↑  Σκούφας, Γεώργιος. «Πίνακες Β' Μέρος: Ορίζουσες» (PDF). Τμήμα Πολιτικών Μηχανικών, Αλεξάνδρειο Τεχνολογικό Ίδρυμα Θεσσαλονίκης. Ανακτήθηκε στις 23 Ιουνίου 2023.
Η **Αψίδα του Ρικάρντο** (**Arco di Riccardo**) είναι ρωμαϊκή αψίδα, που βρίσκεται στη Τεργέστη.

Κατασκευάστηκε πιθανόν το 33 -32 π.Χ, όταν αυτοκράτορας ήταν ο Οκταβιανός Αύγουστος, και αποτελούσε μια από τις εισόδους της πόλης. Σύμφωνα με άλλη άποψη αποτελούσε μια από τις εισόδους στο ιερό της Κυβέλης. Πρόκειται για απλή αψίδα χωρίς ιδιαίτερα διακοσμητικά στοιχεία, ύψους 7,2 μ. μήκους 5,3μ. και πάχους 2μ. Μόνο στους δύο πεσσούς (εκ των οποίων μπορεί να δει κανείς μόνο τον αριστερό) υπάρχουν λαξευμένες ραβδώσεις και κιονόκρανα κορινθιακού ρυθμού. Φαίνεται ότι πήρε τη σημερινή της μορφή μεταξύ του 50 και 75 μ.Χ. 

Σύμφωνα με το θρύλο πήρε το όνομά της από το Ριχάρδο το Λεοντόκαρδο ο οποίος επιστρέφοντας από τους Αγίους Τόπους φυλακίστηκε στη Τεργέστη. Κατά άλλη άποψη η ονομασία της είναι παραφθορά του *Arco del Cardo*, καθώς ενδεχομένως από την Αψίδα του Ρικάρντο ξεκινούσε ο *cardo massimo* (ρωμαϊκός δρόμος που ένωνε την ανατολική με τη δυτική είσοδο σε κάθε ρωμαϊκή πόλη). Υπάρχει τέλος και η θεωρία ότι το όνομα της αψίδας προέρχεται από τον *ricario* (τίτλος που έφερε ο άρχοντας της πόλης κατά τον Μεσαίωνα) και είχε την έδρα του κοντά στην αψίδα.

Παραπομπές
----------

1. ↑  Veneto, Trentino-Alto Adige, Friuli-Venezia Giulia, Emilia-Romagna, Volume 2 di Guida rapida d'Italia, Touring Editore, 2002
2. ↑   (σε μεταγενέστερη σελίδα η θεωρία αυτή δεν αναφέρεται βλ. )
3. ↑  Elisabetta Mangani, Fernando Rebecchi e Maria Josè Strazzulla, Emilia, Venezie, in Guide archeologiche Laterza, 2ª ed. Roma, Bari, Laterza, 1993, σελ. 273
4. ↑

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αψίδα του Ρικάρντο** |
Το **Nervastella** είναι μεγάλο αυτοκίνητο που κατασκευάστηκε από τη Renault μεταξύ 1930 και 1937. Χρησιμοποιήθηκε ως κρατικό αυτοκίνητο και οι φωτογραφίες του προέδρου της Γαλλικής Δημοκρατίας καθισμένος σε ένα Nervastella μπορούν επομένως να φανούν σε ειδησεογραφικές ταινίες από τα μέσα της δεκαετίας του 1930.

Κατασκευάστηκε ως μικρότερο αδερφάκι του μεγαλύτερου Renault Reinastella που είχε λανσαριστεί ένα χρόνο νωρίτερα. Ωστόσο, το Nervastella ήταν ένα πιο σύγχρονο όχημα.

Περιγραφή
---------

Το όχημα κινούνταν από έναν 8κύλινδρο κινητήρα. Το Nervastella κυκλοφόρησε με έναν κινητήρα 4241 κυβικών εκατοστών για τον οποίο αναφέρονταν ισχύς 100 PS (74 kW), που επιτυγχάνονταν με τις εντυπωσιακά γρήγορες τότε 3300 σ.α.λ. Το μέγεθος του κινητήρα αυξήθηκε στα 4825 κυβικά εκατοστά το 1933 και αυξήθηκε ξανά, για το 1935, στα 5448 κυβικά εκατοστά. Η αύξηση του 1933 δεν συνοδεύτηκε από καμία αύξηση της απαιτούμενης μέγιστης ισχύος για το τυπικό Nervastella, και ακόμη και η αύξηση της χωρητικότητας του κινητήρα το 1935 αύξησε μόνο την αναφερόμενη ισχύ στους 110 PS (81 kW).

Το όχημα κατασκευάστηκε αρχικά ως σεντάν, αλλά κατασκευάστηκαν επίσης τα στυλ αμαξώματος κουπέ και καμπριολέ. Στη γκάμα προστέθηκε και μια πιο οικονομική έκδοση, το Renault Nervahuit. Στη σειρά, το Nervastella τοποθετήθηκε ελαφρώς ψηλότερα από το ήδη μεγάλο Vivastella. Η παραγωγή θα συνεχιζόταν μέχρι το 1938, στη συνέχεια εκσυγχρονίστηκε σε μεγάλο βαθμό ως το Suprastella.

Παραπομπές
----------

1. ↑  "Automobilia". Toutes les voitures françaises 1934 (Salon [Oct] 1933). Paris: Histoire & collections. Nr. 22: 60, 67. 2002.
2. ↑
3. ↑  Bellu, René (2008). "Automobilia". Toutes les voitures françaises 1931 (Salon [Oct] 1930). Paris: Histoire & collections (90): 76.
Η **Société Nationale Malgache de Transports Aériens**, που λειτουργεί με το όνομα **Air Madagascar**, είναι αερογραμμές στο Ανταναναρίβο της Μαδαγασκάρης και αποτελεί τον εθνικό αερομεταφορέα του νησιού. Τα αεροσκάφη της εταιρείας πετούν σε χώρες της Ευρώπης, της Ασίας και του Ινδικού Ωκεανού. Εξυπηρετεί επίσης ένα εκτεταμένο δίκτυο εσωτερικών πτήσεων. Η κύρια έδρα της είναι το διεθνές αεροδρόμιο Ιβατό στο Ανταναναρίβο.

Τον Οκτώβριο του 2021, η Air Madagascar, που τέθηκε υπό παραλαβή, θα συγχωνευθεί με τη θυγατρική της Tsaradia για να επανεκκινήσει και να γίνει Madagascar Airlines.

Ιστορία
-------

Ένα ATR-72-500 (5R-MJE) της εταιρείας στο αεροδρόμιο της Σαν Μαρί
Οι αερογραμμές ιδρύθηκαν την 1η Ιανουαρίου του 1962 και ξεκίνησαν τη λειτουργία τους στις 14 Οκτωβρίου του 1962. Αρχικά είχαν συσταθεί με την επωνυμία Madair από την κυβέρνηση της νεοσύστατης τότε Μαλαγασικής Δημοκρατίας και την Air France. Το 1963 η εταιρεία έλαβε τη σημερινή της ονομασία. Στη διάρκεια των δεκαετιών του 1980 και του 1990 απέκτησε, μεταξύ άλλων, ένα Boeing 747. Την περίοδο από το 2000 ως το 2002 αντιμετώπισε προβλήματα και ανασυγκροτήθηκε με τη βοήθεια της Lufthansa Consulting. Στα τέλη του 2004 παρουσίασε ένα νέο χρωματικό μοτίβο. Οι αερογραμμές είναι ιδιοκτησία της κυβέρνησης της Μαδαγασκάρης κατά 90,6%, της Société Nationale de Participation SONAPAR (4,85%), της Air France (3,17%), της Assurances Ny Havana (0,62%) και εργαζομένων (0,77%). Απασχολεί 1.380 άτομα, σύμφωνα με στοιχεία για το Μάρτιο του 2007.

Τον Οκτώβριο του 2021, η Air Madagascar, που τέθηκε υπό παραλαβή, θα συγχωνευθεί με τη θυγατρική της Tsaradia για να επανεκκινήσει και να γίνει Madagascar Airlines.

Στόλος
------

Ένα αεροσκάφος ATR 42-500 στο αεροδρόμιο της Τολιάρα.
Από τον Αύγουστο του 2017 ο στόλος της Air Madagascar αποτελείται από τα ακόλουθα αεροσκάφη: 


**Στολος της Air Madagascar** | Αεροσκάφος | Σε υπηρεσία | Παραγγελία | Επιβάτες | Σημειώσεις |
| --- | --- | --- | --- | --- |
| C | Y+ | Y | Συνολικά |
| Airbus A340-300 | 1 | — | 30 | 21 | 224 | 275 |  |
| ATR 42-300 | 1 | — | — | — | 49 | 49 |  |
| ATR 72-500 | 2 | — | 8 | — | 62 | 70 |  |
| ATR 72-600 | 2 | — | 10 | — | 62 | 72 |  |
| Boeing 737-800 | 1 | — | 8 | — | 156 | 164 |  |
| de Havilland Canada DHC-6-300 Twin Otter | 3 | — | — | — | 19 | 19 |  |
| Συνολικά | 9 | — |  |

Παραπομπές
----------

1. 1 2  Flight International 27 Μαρτίου 2007
2. 1 2  «Air Madagascar- επίσημος ιστότοπος». Αρχειοθετήθηκε από το πρωτότυπο στις 4 Ιουλίου 2007. Ανακτήθηκε στις 14 Φεβρουαρίου 2009.
3. ↑  CH-Aviation - Airline News, Fleet Lists & More[*νεκρός σύνδεσμος*]

Πηγές
-----

* AeroTransport-Τράπεζα Δεδομένων

Εξωτερικοί σύνδεσμοι
--------------------

* Air Madagascar
* Air Madagascar στον ιστότοπο **ATDB**: προφίλ, ιστορία και γεγονότα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Air Madagascar  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Άντερσον Κορέια ντε Μπάρος** (πορτογαλικά: Anderson Correia de Barros) (γενν. 6 Μαΐου 1991) είναι Βραζιλιάνος-Κύπριος επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την Ανόρθωση Αμμοχώστου. Είναι διεθνής με την Εθνική Κύπρου.

Σταδιοδρομία σε συλλόγους
-------------------------

Γεννημένος στο Σάο Πάολο, η σταδιοδρομία του Κορέια ξεκίνησε στην Εσπόρτε Κλούμπε Σάντο Αντρέ, αγωνιζόμενος για την ομάδα για δύο σεζόν, προτού μετακομίσει στην σπουδαιότερη Παουλίστα Φουτεμπόλ Κλούμπε του Καμπεονάτο Παουλίστα, με διετές συμβόλαιο.

Στη συνέχεια πέρασε από το Καμπεονάτο Γκαούτσο, αγωνιζόμενος για την Εσπόρτε Κλούμπε Σάο Πάουλο το 2014.

Στις 2 Ιουλίου 2014, ο Κορέια εντάχθηκε στην Μποαβίστα της Πριμέιρα Λίγα, υπογράφοντας τριετές συμβόλαιο. Έκανε το ντεμπούτο του στις 17 Αυγούστου 2014, σε έναν αγώνα εναντίον της Μπράγκα.

Στις 15 Ιουνίου 2017, ο Κορέια εντάχθηκε στη Νέα Σαλαμίνα, υπογράφοντας τριετές συμβόλαιο, μέχρι το καλοκαίρι του 2020.

Στις 19 Ιουνίου 2020, η Ανόρθωση Αμμοχώστου ανακοίνωσε ότι ο Κορέια υπόγραψε τριετές συμβόλαιο μέχρι το καλοκαίρι του 2023.

Στις 30 Δεκεμβρίου 2022, ο Κορέια υπέγραψε τριετή επέκταση συμβολαίου με την Ανόρθωση, η οποία θα διαρκέσει έως τις 31 Μαΐου 2026.

Εθνική ομάδα
------------

Την 1η Ιουνίου 2023, αφού του απονεμήθηκε η υπηκοότητα της χώρας, κλήθηκε στην Εθνική Κύπρου, κάνοντας το ντεμπούτο του στις 17 Ιουνίου 2023, σε μία εντός έδρας ήττα με 1–2 εναντίον της Γεωργίας.

Παραπομπές
----------

1. ↑  (πολλαπλές γλώσσες) *Transfermarkt*. 152093. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. anderson\_correia\_de\_barros/25886.
3. ↑  «Anderson Correia troca o Brasil pelo Bessa». *O Jogo*. 2 Ιουλίου 2014.. Ανακτήθηκε στις 25 Αυγούστου 2014.
4. ↑  «Ficha de jogo Braga 3-0 Boavista». *Maisfutebol*. 17 Αυγούστου 2014.. Ανακτήθηκε στις 25 Αυγούστου 2014.
5. ↑  «Κορέια ο πρώτος στη Νέα Σαλαμίνα». 19 Ιουνίου 2020.
6. ↑  «Με το Φοίνικα στο στήθος ο Άντερσον Κορέια». 19 Ιουνίου 2020.
7. ↑  «Ανανέωση συνεργασίας με Anderson Correia». 30 Δεκεμβρίου 2022. /
8. ↑  «Κλήση Άντερσον Κορέια στην Εθνική Κύπρου)». 15 Ιουνίου 2023.
9. ↑  «Ντεπούτο στην Εθνική Κύπρου για Άντερσον Κορέια)». 17 Ιουνίου 2023.

Εξωτερικοί σύνδεσμοι
--------------------

* (Πορτογαλικά) Άντερσον Κορέια στο ForaDeJogo Επεξεργασία στα Wikidata
* Προφίλ στο Transfermarkt.com
Το **Καρίνι** (ιταλικά: *Carini*‎‎, *Hyccara* στα Λατινικά) είναι η πέμπτη πόλη της Μητροπολιτικής πόλης της Παλέρμο στην Ιταλική Περιφέρεια Σικελία που αντικατέστησε την Ιταλική επαρχία του Παλέρμο με διοικητική μεταρρύθμιση (15 Αυγούστου 2015). Βρίσκεται 21 χιλιόμετρα νοτιοδυτικά από την πρωτεύουσα της Μητροπολιτικής πόλης Παλέρμο και έχει πληθυσμό 37.752 κατοίκους.

Ιστορία
-------

Στην ευρύτερη περιοχή βρίσκονται τα ερείπια της αρχαίας πόλης Ύκκαρα, η μοναδική εγκατάσταση Σικανών στην ακτή, πιθανότατα ήταν μικρός αλιευτικός οικισμός. Η Ύκκαρα λεηλατήθηκε και κατακτήθηκε από τους Αθηναίους (415 π.χ.), οι κάτοικοι του χωριού ανάμεσα στους οποίους και η διάσημη εταίρα Λάις της Ύκκαρας πουλήθηκαν δούλοι. Στη Βιλλαγκράζια βρέθηκαν χριστιανικές κατακόμβες.
Η πρώτη ιστορική αναφορά για την ύπαρξη τοπικού επισκόπου στο Καρίνι φαίνεται σε δύο γράμματα που έγραψε τον 6ο αιώνα ο Πάπας Γρηγόριος Α΄, το πρώτο στον Βονιφάτιο του Ρήγιο και το δεύτερο στον Μπαρμπάρους του Καρίνι. Οι κατακόμβες στην ευρύτερη περιοχή δείχνουν ότι ο χριστιανισμός ήταν διαδεδομένος από τον 3ο αιώνα, μια σφραγίδα καταγράφει το όνομα ενός επισκόπου του Φελίξ. 

Τα γράμματα του πάπα Γρηγορίου του Μέγα δείχνουν ότι η επισκοπή ενσωματώθηκε τον Σεπτέμβριο του 595 στο Ρήγιο αλλά το Καρίνι ανεξαρτητοποιήθηκε ξανά με δικό του επίσκοπο (602), ένας επίσκοπος της πόλης συμμετείχε σε μία Σύνοδο στη Ρώμη (649). Η τελευταία αναφορά για χριστιανό επίσκοπο παρουσιάζεται τον 8ο αιώνα, η Σικελία κατόπιν κατακτήθηκε από τους Άραβες που κατάργησαν την επισκοπή του Καρίνι. Η Καθολική Εκκλησία καταγράφει τους μετέπειτα επισκόπους σαν *"τιτλούχους"* ή *"επίτιμους επισκόπους"*.

Τουρισμός
---------

Ο τουρισμός αποτελεί τη βασική πηγή εσόδων για την οικονομία του Καρίνι, δέχεται πολλούς επισκέπτες για την αγορά, τις αρχαιότητες και τα αξιοθέατα που διαθέτει. Το Καρίνι έχει τη σημαντικότερη εμπορική ζώνη στη Σικελία, τη *"Βιομηχανική Ζώνη"* με δέκα μεγάλα εμπορικά κέντρα, προσελκύει πολύ κόσμο απο τις γειτονικές περιοχές ιδιαίτερα το καλοκαίρι και τα Σαββατοκύριακα. Το Καρίνι έχει δυο εμπορικά πολυκαταστήματα ή *"Μόλλ"*: το *"Ποσειδών"* το μεγαλύτερο σε ολόκληρη τη Σικελία και το *"Πόρτομπελλο"*.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  demo.istat.it?l=it.
3. ↑
4. ↑  Paolo Bertolini, "Bonifacio" in Dizionario Biografico Treccani
5. ↑  Annuario Pontificio 2013 (Libreria Editrice Vaticana 2013, σ. 859
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 25 Απριλίου 2019. Ανακτήθηκε στις 25 Απριλίου 2019.

Πηγές
-----

* Annuario Pontificio 2013 (Libreria Editrice Vaticana 2013.
* Paolo Bertolini, "Bonifacio" in Dizionario Biografico Treccani

Εξωτερικοί σύνδεσμοι
--------------------

* Πόρτομπελλο

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 123120962
* GND: 4428902-9

 |

 |
Οι **Θουνάται** ήταν μια Δαρδανική φυλή που καταγράφει ο Στράβων στο έργο του Γεωγραφικά μαζί με τους Γαλάβριους. Οι γείτονες των Θουνάτων στα ανατολικά ήταν πάντοτε σύμφωνα με τον Στράβων οι Θράκες Μαίδοι. Οι Θουνάται σχετίζονται με τους Δαύνιους, μια από τις τρεις φυλές των Ιαπύγων από την Ιλλυρία που μετανάστευσαν στα τέλη της 2ης χιλιετίας π.Χ. στην Απουλία στην νοτιοανατολική χερσόνησο της Ιταλίας. Οι Δαύνιοι εγκαταστάθηκαν στην βόρεια Απουλία, οι άλλες δύο φυλές των Ιαπύγων ήταν οι Πευκέτιοι στην κεντρική Απουλία και οι Μεσσάπιοι στην νότια Απουλία. Άλλοι ιστορικοί περιγράφουν τους Θουνάται ως Θρακική φυλή είτε ως λαός που πήρε ισχυρά πολιτισμικά στοιχεία από τους Θράκες, ιδιαίτερα τους Μαίδους. Ο Στράβων σε κάθε περίπτωση καταγράφει ρητά όλους τους Δαρδανικούς πληθυσμούς με την σαφή αναφορά ότι συνορεύουν στα ανατολικά τους με τους Θράκες.

Παραπομπές
----------

1. ↑  Shukriu 1996, σ. 41; Šašel Kos 2010, σ. 625
2. ↑  Šašel Kos 2010, σ. 625
3. ↑  Shukriu 1996, σ. 41
4. ↑  Šašel Kos 2010, σ. 625
5. ↑  Shukriu 1996, σ. 20
6. ↑  Shukriu 1996, σ. 41

Πηγές
-----

* Šašel Kos, Marjeta (2010). "Peoples on the northern fringes of the Greek world: Illyria as seen by Strabo". In Jean-Luc Lamboley, Maria Paola Castiglioni (ed.). L'Illyrie méridionale et l'Épire dans l'Antiquité V: Actes du Ve colloque international de Grenoble (8–11 octobre 2008). L'Illyrie méridionale et l'Épire dans l'Antiquité (V). Τομ. 2. De Boccard Editions.
* Shukriu, Edi (1996). Dardania paraurbane: studime arkeologjike të Kosovës [Pre-urban Dardania: Archaeological Studies of Kosova]. Biblioteka "Fryma" (in Albanian). Vol. 13. Pejë: Dukagjini.
Ο **Δημήτρης Πετροβίτσης** (Jim Hionatos Petrovitsis) είναι Έλληνας τραγουδιστής, συνθέτης, στιχουργός και ο δημιουργός του ροκ συγκροτήματος Διόνυσος. Γεννήθηκε στην Κω στις 18 Ιουλίου του 1977 με καταγωγή από την Καβάλα, ενώ μεγάλωσε και ζει στο Κερατσίνι. Το 1990 δημιουργεί τους Διόνυσος κυκλοφορούν μαζί 5 δίσκους.

Το 1990 δημιουργεί τους Διόνυσος μία μπάντα με ροκ προσανατολισμούς και ελληνικό στίχο. Μετά από πολλά χρόνια μουσικών περιπλανήσεων έχει κυκλοφορήσει από το 2000 έως σήμερα 6 δίσκους. Από το 2013 έως το 2015 υπήρξε μέλος και στο ροκ σχήμα Σκοτεινά Μονοπάτια, ενώ ετοιμάζει και τον πρώτο προσωπικό του δίσκο με τίτλο "Η λυρικότητα της μοναξιάς" που αναμένεται να κυκλοφορήσει σύντομα. Συγχρόνως συγγράφει ιστορίες, κείμενα και άρθρα για διάφορα περιοδικά.

Δισκογραφία με τους Διόνυσος
----------------------------

**Άλμπουμς**

2000: Κρυστάλλινα φτερά

2002: Στην άκρη της πόλης

2004: Από άκρη σε άκρη

2013: Η γη είναι επίπεδη

2017: Παράπλευρες Απώλειες

Βιβλιογραφία
------------

Πέτρος Δραγουμάνος, Κατάλογος Ελληνικής Δισκογραφίας 1950-2007, σελίδα 303 - Έκτη έκδοση Αθήνα 2007

Πηγές
-----

  

* 

*
Οι **κωδικοί ATC M**, που περιγράφουν το *Μυοσκελετικό σύστημα* είναι ενότητα του Ανατομικού-Θεραπευτικού-Χημικού Συστήματος Ταξινόμησης, ενός συστήματος αλφαριθμητικών κωδικών που αναπτύχθηκε από τον WHO για την ταξινόμηση των φαρμάκων και άλλων ιατρικών προϊόντων.

Κωδικοί για κτηνιατρική χρήση (ATCvet codes) μπορούν να δημιουργηθούν τοποθετώντας το γράμμα Q μπροστά από τον ανθρώπινο κωδικό ATC: **QM**...

Οι εθνικές εκδόσεις της ταξινόμησης ATC μπορούν να συμπεριλαμβάνουν πρόσθετους κωδικούς που δεν υπάρχουν σε αυτόν τον κατάλογο, οι οποίοι ακολουθούν την έκδοση WHO. 

| M Μυοσκελετικό σύστημα |
| --- |
| **M01** Αντιφλεγμονώδη και αντιρευματικά φάρμακα |
| **M02** Τοπικά προϊόντα για το άλγος μυών και αρθρώσεων |
| **M03** Μυοχαλαρωτικά |
| **M04** Φάρμακα κατά της ουρικής αρθρίτιδας |
| **M05** Φάρμακα για τη θεραπεία παθήσεων των οστών |
| **M09** Λοιπά φάρμακα για τη θεραπεία των μυοσκελετικών παθήσεων |
|  |
| A · B · C · D · G · H · QI · J · L · M · N · P · R · S · V |

Δείτε επίσης
------------

* Ανατομικό-Θεραπευτικό-Χημικό Σύστημα Ταξινόμησης

Παραπομπές
----------

1. ↑  «ATC/DDD Index 2016: code M». WHO Collaborating Centre for Drug Statistics Methodology.
2. ↑  «ATCvet Index 2016: code QM». WHO Collaborating Centre for Drug Statistics Methodology.